கேள்வி: பாவனா பாலகிருஷ்ணன் - தொழில் பற்றி தகவல் சொல்.
பதில்: பாவனா பாலகிருஷ்ணன் குறுகிய காலத்திற்கு வானொலி நிகழ்ச்சித் தொகுப்பாளராகத் தனது வாழ்க்கையைத் தொடங்கினார். பின்னர் தொலைக்காட்சி நிகழ்ச்சிகளில் களம் இறங்கினார். பாவனா ராஜ் தொலைக்காட்சி தொகுப்பாளராகச் சேர்ந்தார். இவர் தொகுத்து வழங்கிய முதல் தொலைக்காட்சி நிகழ்ச்சி ''பீச் கேர்ள்ஸ் ஷோ'' ஆகும். பின்னர், விஜய் தொலைக்காட்சி அலைவரிசையில் சேர்ந்தார். பின்னர் 2011-ஆம் ஆண்டில் அலைவரிசையின் முழுநேரத் தொகுப்பாளராக ஆனார். விஜய் தொலைக்காட்சியில் இவரது முதல் நிகழ்ச்சி ''சூப்பர் சிங்கர் ஜூனியர் ஆகும்.'' மேலும், 2018 வரை ''எயார்டல் சூப்பர் சிங்கர்'' தொகுத்து வழங்கினார். ''ஜோடி நம்பர் ஒன் நிகழ்ச்சியின்'' "ஃபன் அன்லிமிடெட்" உட்பட அலைவரிசையின் மற்ற நிகழ்ச்சிகளைத் தொகுத்து வழங்கியுள்ளார். 2017-ஆம் ஆண்டில், விளையாட்டுப் பத்திரிகையாளராக ஸ்டார் ஸ்போர்ட்ஸில் சேர்ந்தார். இந்தியன் பிரீமியர் லீக் (ஐபிஎல்), புரோ கபடி கூட்டிணைவு ஆகியவற்றின் ஒளிபரப்புகளை வழங்கினார். 2018 ஐபிஎல் பருவத்தில் ஸ்டார் ஸ்போர்ட்ஸ் தமிழின் வர்ணனையாளராகப் பணியாற்றினார். 2018 இந்தியன் பிரீமியர் லீக் போது இரண்டு பெண் வழங்குநர்களில் ஒருவராக இருந்தார். பாவனா பாலகிருஷ்ணன் 2018-ஆம் ஆண்டில் பாடகியாக அறிமுகமானார். தனது முதல் தனிப்பாடலான ''தி மாஷப் தொடரை வெளியிட்டார்'' . 2020-ஆம் ஆண்டில், இசை இயக்குநர் தரனுக்காக தனது முதல் பின்னணிப் பாடலைப் பாடினார். "வீராதி வீரா" பாடல் யூடியூப் ஐந்து இலட்சம் பார்வைகளைப் பெற்றுள்ளது.